### | | | | --- | --- | | | | | --- | | **Byråd** 30. april 2019 Sagsnr. 710-2019-12292 Dok.nr. 710-2019-87766 Sagsbehandler DPMHEN | | 57.                 Overdragelse af kompetence til Beredskabet - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BE-K, ØK, BY |
| Lovgrundlag | Beredskabsloven, Byggeloven |

###

**SAGENS INDHOLD**

I denne sag skal Byrådet tage stilling til, hvorvidt
kompetencen til at nedlægge forbud mod anvendelse af bygninger, der udgør en
åbenlys fare for personsikkerheden, skal tilbageføres til Beredskab &
Sikkerhed fra kommunens myndighedsfunktion.

Med forslaget om at overdrage kompetencen til Beredskab
& Sikkerhed, er kompetencen hjemmelsmæssigt ført tilbage til tiden før
beredskabssammenlægningen. Tidligere havde beredskabet kompetence til at træffe
disse afgørelser, fordi beredskabet juridisk set var en del af kommunerne.

**VURDERING**

Med oprettelsen af § 60 selskabet, Beredskab &
Sikkerhed, er beredskabet ikke længere juridisk set en del af kommunerne,
hvorfor Beredskab & Sikkerhed ikke længere har kompetence til at nedlægge
forbud mod anvendelse af bygninger med risiko for personsikkerheden.
Brandmyndigheden er nødt til at afvente den kommunale myndighed til at træffe
afgørelse om nedlæggelse af forbuddet.

Ifølge byggelovens § 16 C, stk. 6 kan kommunalbestyrelsen
henlægge beføjelser og pligter til den fælles Beredskabskommission til på
stedet at træffe afgørelser om brandsikkerhedsmæssige forhold, hvor brugen af
en bygning udgør et ulovligt forhold efter denne lov, og der er en konkret
risiko for personskade.

Beredskabskommissionen har 20. februar 2019 godkendt, at
kompetencen overdrages til Beredskab & Sikkerhed. Sagsfremstillingen til
Beredskabskommissionen er vedhæftet som bilag. De øvrige interessentkommuner
har godkendt eller forventer at godkende forslaget på kommende byrådsmøder.

I vedhæftede sagsfremstilling der blev behandlet på
Beredskabskommissionens møde er nævnt 3 situationer, hvor redningsberedskabet
enten tilkaldes eller er på stedet i forbindelse med sine sædvanlige opgaver.
Efter redningsberedskabets opfattelse, er der i alle situationer tale om
alvorlige mangler, som konkret vurderes at kunne medføre personskade i
forbindelse med en eventuel brand, såfremt kompetencen ikke overdrages fra den
kommunale myndighed til beredskabet.

Såfremt det besluttes at overdrage kompetencen til
Beredskab & Sikkerhed skal vedtægterne for det fælleskommunale § 60 selskab
opdateres. Forslaget til de opdaterede vedtægter er vedhæftet sagen. Ændringer
i vedtægterne skal godkendes af interessentkommunernes byråd og Ankestyrelsen.

**ØKONOMI**

Der er ingen økonomiske konsekvenser forbundet med
forslaget.

**INDSTILLING**

Beredskabsdirektøren indstiller til Byrådet:

1.
At kompetencen til på stedet at træffe
afgørelser om brandsikkerhedsmæssige forhold, hvor brugen af en bygning udgør en
åbenlys fare og der er en konkret risiko for personskade, overdrages til
Beredskab & Sikkerhed.

**BESLUTNING**

***Økonomiudvalget, 23. april 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| BE-K: Overførelse af afgørelseskompetence og godkendelse af opdaterede vedtægter | 710-2019-42695 |
| Forslag til opdaterede vedtægter og bilag | 710-2019-42703 |